**Moldovan kielistä** ainoa virallisen kielen asemasta nauttiva kieli on romania, jota puhuu yli 80% väestöstä.

Romania
-------

Moldovan perustuslain mukaan maan ainoa virallinen kieli on romania. Aikoinaan kielestä käytettiin kuitenkin nimitystä "moldovan kieli", joka oli poliittinen veto Neuvostoliitolta tarkoituksenaan luoda Moldovan sosialistisessa neuvostotasavallassa eriävä kansallinen tunne muista romanialaisista.. 

Neuvostoaikoina romaniaa kirjoitettiin Moldovassa kyrillisin aakkosin ja siihen otettiin paljon lainasanoja venäjästä. Samalla neuvostoliittolaiset tutkijat katsoivat moldovan olevan erillinen kieli ns. daco-romanialaisessa kieliperheessä, vaikka kielet olivat Modovassa ja Romaniassa lähes identtiset.. Muun muassa moldovalaistaustainen tutkija Eugen Coșeriu katsoo, ettei moldova ole oma kielensä. Moldovassa palattiin latinalaisiin aakkosiin vuonna 1989.

Väittely valtion virallisen kielen nimestä jakaa moldovalaisia poliittisesti ja sukupolvien välillä: vanhemmat ja venäläismieliset kutsuvat kieltä moldovaksi, kun taas nuoremmat ja eurooppalaistuneet puolestaan romaniaksi. Vuonna 2013 maan korkein oikeus linjasi, että virallisen kielen nimi on romania. Moldovan presidentti Igor Dodon pyrki vuonna 2017 tekemään venäjästä pakollisen kielen maan kouluissa.

Vähemmistökielet
----------------

Moldovan valtio tunnustaa useamman kielen kansallisiksi vähemmistökieliksi. Niihin kuuluvat gagauzi, venäjä ja ukraina. 

### Gagauzi

Gagauzi (rom. limba găgăuză) on turkkilainen kieli, jota puhuvat lähinnä vain gagauzit, jonka puhuma-alue rajoittuu Gagauzian autonomiseen alueeseen. Paikallisten romanian kielen taito on perinteisesti ollut kehno, ja koululaisista 10% reputtaa romanian kielen kokeensa.. 

### Ukraina

Ukrainalla on virallinen asema Transnistriassa. Koko Moldovassa ukrainalaiset ovat maan toiseksi suurin etninen ryhmä (13,5%).. 

### Venäjä

Venäjällä on keskeinen asema Moldovassa kansojen välisenä kielenä. Sillä ei kuitenkaan ole virallisen kielen asemaa. Venäjä on monien moldovalaisten toinen kieli ja kaksikielisyys on yleistä.

Lähteet
-------

1. 1 2 3  Maria Dulgher: What is the official language in Moldova and does the ‘Moldovan’ language actually exist? – Moldova.org *moldova.org*. Viitattu 11.6.2020. (englanniksi)
2. 1 2  Moldova - People *Encyclopedia Britannica*. Viitattu 11.6.2020. (englanniksi)
3. ↑  Romanian or Russian? A geopolitical issue in Moldova *AP NEWS*.  27.8.2018. Viitattu 11.6.2020.
4. ↑  Under Pro-Russian President, Moldovan Language Issue Heating Up *Balkan Insight*.  21.2.2020. Viitattu 11.6.2020. (englanniksi)
5. ↑  Limba oficială în Republica Moldova este limba română | Notariat-moldova.md *notariat-moldova.md*. Viitattu 11.6.2020.
6. ↑  Russian should be mandatory in schools, says Moldovan president *www.euractiv.com*.  27.3.2017. Viitattu 11.6.2020. (englanniksi)
7. ↑  Moldova's Gagauz Region Struggles To Find Common Language With Chisinau *RadioFreeEurope/RadioLiberty*. Viitattu 11.6.2020. (englanniksi)
8. ↑  Moldova: Minority Report -- Russian Speakers A Minority But Russian Language Rules (Part 4) *RadioFreeEurope/RadioLiberty*. Viitattu 11.6.2020. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Euroopan kielet maittain |
| --- |
|  |
| Valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kazakstan
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaanivaltio
* Venäjä
* Viro
* Yhdistynyt kuningaskunta

 |
|  |
| Muut alueet | 
* Abhasia
* Artsakh
* Etelä-Ossetia
* Euroopan unioni
* Färsaaret
* Gibraltar
* Kosovo
* Pohjois-Kypros
* Transnistria

 |

 |